《阮郎归·杏花疏雨洒香堤》
清代·佟世南

杏花疏雨洒香堤，高楼帘幕垂。远山映水夕阳低，春愁压翠眉。
芳草句，碧云辞，低徊闲自思。流莺枝上不曾啼，知君肠断时。

作者简介：字梅岭，清满洲（辽东）人。康熙年间任临贺知县，善填词，长于小令，修辞婉丽，意境幽美，曲折含蓄，词风与纳兰性德相近。著有《东白堂词》、《鲊话》、《附耳书》等。